EkBass/fiwiki-20250220-pages-articles huggingface dataset:
Goremykinin II hallitus

Goremykinin II hallitus oli Venäjän keisarikunnan viides hallitus, jonka virkakausi oli 12. helmikuuta 1914 – 2. helmikuuta 1916. Hallitusta johtanut pääministeri Ivan Goremykin oli aikaisemmin toiminut Venäjän pääministerinä vuonna 1906. ==Hallituksen kokoonpano== Virka Nimi Pääministeri Ivan Goremykin Sisäministeri Nikolai Šerbakov Valtiovarainministeri Pjotr Bark Ulkoministeri Sergei Sazonov Rautatieministeri Sergei Ruhlov Oikeusministeri Ivan Štšeglovitov Sotaministeri Vladimir Suhomlinov Sotaministeri Aleksei Polivanov Opetusministeri Pjotr Kaufman Hoviministeri Vladimir Frederiks Meriministeri Ivan Grigorovitš Kauppa- ja teollisuusministeri Vsevolod Šahovskoi Maatalousministeri Aleksandr Krivoshein Valtiontarkastaja Pjotr Haritonov Pyhän synodin yliprokuraattori Vladimir Sabler Pyhän synodin yliprokuraattori Aleksandr Samarin Pyhän synodin yliprokuraattori Aleksandr Volžin ==Lähteet== Luokka:Venäjän hallitukset
Kristiinankaupungin metodistiseurakunta

Kristiinankaupungin ja Skaftungin metodistiseurakunta eli Etelä-Pohjanmaan metodistiseurakunta () on vuonna 1886 perustettu kristiinalainen metodistiseurakunta. Seurakunta järjestää toimintaa Kristiinankaupungissa ja Skaftungissa. Kristiinankaupungin metodistiseurakunnan johtava pastori on Tom Riska. == Historia == Metodistinen liikehdintä alkoi Kristiinankaupungissa vuonna 1866 kun New Yorkissa Bethel-laivan herätykseen osallistuneet Gustaf Bärnlund ja Wilhelm Bärnlund palasivat kotikaupunkiinsa. Veljekset järjestivät herätyskokouksia Kristiinankaupungin alueella. Nuorempi veljeksistä, Wilhelm, palasi pian amerikkaan mutta Gustaf jatkoi saarnaamista kristiinassa. Bärnlund pyysi lähetyssaarnaajaa Kristiinankaupunkiin Karlskronan metodistikonferenssissa vuonna 1870. Kymmenen vuotta myöhemmin metodistisaarnaaja Karl Johan Lindborg saapui Vaasaan, josta käsin tämä vieraili myös Kristiinankaupungissa.Näsman 1979, s. 87–90 Pastori Carl Hultgren vieraili Suomessa kesällä 1882, jolloin hän vihki ensimmäisen metodistikappelin Kristiinankaupungissa. Huhtikuussa 1886 Kristiinankaupunkiin perustettiin ensimmäinen itsenäinen seurakunta. Seurakunnan ensimmäinen työntekijä oli A. G. Edlund. Vuonna 1900 kaupunkiin rakenenttiin tilava metodistikirkko. Seurakunnan toiminta levisi Kristiinankaupungista käsin Kaskisiin, Närpiöön, Lapväärttiin ja Siipyyhyn. === Kaskinen–Närpiö -piiri === Vuonna 1914 Kristiinankaupungin metodistiseurakunta ulotti toimintansa myös Kaskisiin ja Närpiöön perustamalla toimintaa ohjaavan piirin. Pastori Oscar Nyqvist sijoitettiin Kaskisiin, jonne perustettiin oma 18-jäseninen metodistiseurakunta. Seurakunta kokoontui John Ahlqvistin talossa osoittessa Bladintie 30.Virrankoski & Finell 1984, s. 325 Kaskisista käsin säännöllistä saarnatoimintaa esiintyi myös Närpiössä, Ylimarkussa ja Pirttikylässä. Pastori Harry von Fieandtin johdolla harjoitettiin 1919–1922 vilkasta toimintaa ja perustettiin mm. Epwort-yhdistys, joka keräsi nuorisoa toimintaan. Seurakunta kokosi varoja oman kirkon rakentamiseksi, mutta pastorin muutettua pois piirin toiminta palasi Kristiinankaupungin piirin alaisuuteen. == Katso myös == * Kristiinankaupungin seurakuntayhtymä * Kristiinan helluntaiseurakunta == Lähteet == * * === Viitteet === Luokka:Suomen metodistiseurakunnat Luokka:Kristiinankaupungin seurakunnat
Asier Martínez

Asier Martínez (s. 22. huhtikuuta 2000) on espanjalainen 110 metrin aitajuoksija ja Euroopan-mestari sekä MM-mitalisti. Martínez sijoittui 60 metrin aitajuoksussa neljänneksi Toruńin sisäratojen EM-kilpailuissa 2021. Hän voitti samana vuonna 110 metrin aitajuoksun alle 23-vuotiaiden Euroopan- mestaruuden Tallinnassa ajalla 13,34 ja sijoittui kuudenneksi Tokion olympialaisissa. Talvella 2022 hän sijoittui Belgradin MM-hallikilpailuissa neljänneksi 60 metrin aitajuoksussa. Martínez saavutti pronssia Eugenen MM- kilpailuissa 2022 ajalla 13,17. Samana vuonna hän voitti kultaa Münchenin EM- kilpailuissa ajalla 13,14. Martínez on voittanut Espanjan-mestaruuden ulkoradoilla 110 metrin aitajuoksussa 2020 ja 2022 sekä sisäradoilla 60 metrin aitajuoksussa 2021 ja 2022. == Ennätykset == ====110 metrin aitajuoksu==== *13,14 s (17.8.2022 München, Saksa) == Lähteet == Luokka:Espanjalaiset pika- aitajuoksijat Luokka:Vuonna 2000 syntyneet Luokka:Elävät henkilöt
Anne Swärd

Anne Swärd (s. 16. helmikuuta 1969) on ruotsalainen kirjailija. Hän on ollut Ruotsin akatemian jäsen vuodesta 2019. Swärdin esikoisromaani Kesällä kerran (2003) oli August-palkintoehdokas. Toisesta romaanistaan Kvicksand (2006) hän sai Mare Kandre -palkinnon. Läpimurron Swärd teki teoksella Viimeiseen hengenvetoon (2009). Hänen teoksiaan on käännetty noin 20 kielelle. ==Suomennetut teokset== * * * * ==Lähteet== Luokka:Ruotsalaiset kirjailijat Luokka:Vuonna 1969 syntyneet Luokka:Elävät henkilöt
Kokkolan metodistiseurakunta

Kokkolan metodistiseurakunta () on vuonna 1883 perustettu kokkolalainen metodistiseurakunta. Seurakunnan toimitilat sijaitsevat Kokkolan keskustassa Pitkänsillankadulla. Seurakunnan pastori on Mika Uusimäki. == Historia == Metodistinen herätys alkoi Kokkolassa vuonna 1882 ruotsalaisen lähetyssaarnaja Karl Johan Lindborgin toimesta. Lindborg saapui Kokkolaan Vaasasta ja piti kokouksia aamusta iltaan kolmen viikon ajan. Kokkolan metodistiseurakunta perustettiin 19. elokuuta 1883 ja seurakunta sai oman kirkon 28. joulukuuta 1890. Kokkolan seurakunta johti herätystä myös ympäröivällä maaseudulla ja siitä tuli emäseurakunta Oulun ja Pietarsaaren metodistiseurakunnille.Näsman 1979, s. 87–90 Seurakunnalla on ollut pastori Kaija-Riikka Wäxbyn aikana suomenkielistä toimintaa.Himanka 2015, s. 89 == Katso myös == * Uskonto Kokkolassa * Uskonto Keski-Pohjanmaalla == Lähteet == * * === Viitteet === Luokka:Suomen metodistiseurakunnat Luokka:Kokkolan seurakunnat
Stürmerin hallitus

Stürmerin hallitus oli Venäjän keisarikunnan kuudes hallitus, jonka virkakausi oli 2. helmikuuta – 23. marraskuuta 1916. Hallitusta johti pääministeri Boris Stürmer. ==Hallituksen kokoonpano== Virka Nimi Pääministeri Boris Stürmer Sisäministeri Aleksei Hvostov Sisäministeri Boris Stürmer Sisäministeri Aleksandr Hvostov Sisäministeri Aleksandr Protopopov Valtiovarainministeri Pjotr Bark Ulkoministeri Sergei Sazonov Ulkoministeri Boris Stürmer Rautatieministeri Aleksandr Trepov Oikeusministeri Aleksandr Hvostov Oikeusministeri Aleksandr Makarov Sotaministeri Aleksei Polivanov Sotaministeri Dmitri Šuvajev Opetusministeri Pavel Ignatiev Hoviministeri Vladimir Frederiks Meriministeri Ivan Grigorovitš Kauppa- ja teollisuusministeri Vsevolod Šahovskoi Maatalousministeri Aleksandr Naumov Maatalousministeri Aleksei Bobrinski Maatalousministeri Aleksandr Rittich Valtiontarkastaja Nikolai Pokrovski Pyhän synodin yliprokuraattori Aleksandr Volžin Pyhän synodin yliprokuraattori Nikolai Raev ==Lähteet== Luokka:Venäjän hallitukset
Håvard Sandstad Eidsmo

Håvard Sanstad Eidsmo (s. 1998) on norjalainen suunnistaja. Tanskan MM- kilpailuissa 2022 Sanstad Eidsmo sijoittui sprintissä neljänneksi ja pudotussprintissä yhdeksänneksi. Sveitsin EM-kilpailuissa 2021 hän sijoittui pudotussprintissä seitsemänneksi. Tämä on myös hänen paras sijoituksensa suunnistuksen maailmancupissa. Seuratasolla Sanstad Eidsmo edustaa IFK Göteborg Orienteringia. http://www.runners.worldofo.com/havardsandstadeidsmo.html == Lähteet == Luokka:Norjalaiset suunnistajat Luokka:Vuonna 1998 syntyneet Luokka:Elävät henkilöt
Lontoon muuri

Lontoon muuri oli puolustusmuuri, jonka roomalaiset rakensivat silloisen strategisesti tärkeän Londiniumin satamakaupungin ympärille vuonna 200. Tämä muuri määritteli suurelta osin Lontoon Cityn rajat myöhemmälle keskiajalle saakka, jolloin väestönkasvu ja kaupunkien kehitys kaupungin ympärillä hämärsi rajaa. Kuten useimmat muut Englannin kaupunginmuurit, Lontoon muuria ei suurelta osin enää ole olemassa, sillä suurin osa sen perustuksista ja / tai säilyneistä rakenteista on joko hautautunut maan alle tai purettu. 1700-luvulta lähtien Lontoon Cityn laajentuessa suuri osa muurista, mukaan lukien kaupungin portit, purettiin liikenteen sujuvuuden parantamiseksi. London Wall niminen katu kulkee Lontoon muurin pohjoisosan kehää. == Lähteet == == Aiheesta muualla == Luokka:Lontoo Luokka:Kaupunginmuurit
Milica Gardašević

Milica Gardašević (; s. 28. syyskuuta 1998) on serbialainen pituushyppääjä. Gardašević voitti pituushypyssä kultaa alle 20-vuotiaiden Euroopan- mestaruuskilpailuissa 2017 tuloksella 646 cm ja saavutti pronssia alle 23-vuotiaiden EM-kilpailuissa 2019 tuloksella 643 cm. Gardašević voitti kultaa Balkanin-mestaruuskilpailuissa 2019 tuloksella 642 cm ja 2023 ennätyksellään 691 cm. ja Välimeren kilpailuissa 2022 tuloksella 667 cm. Hän jäi karsintaan ulkoratojen EM-kilpailuissa 2018, sisäratojen EM-kilpailuissa 2019 ja 2023 sekä ulkoratojen MM-kilpailuissa 2022 ja 2023. Hän sijoittui yhdeksänneksi sisäratojen MM-kilpailuissa 2022 tuloksella 659 cm ja seitsemänneksi Münchenin EM-kilpailuissa 2022 tuloksella 652 cm. Gardašević ylitti pituushypyssä kuusi metriä ensimmäisen kerran vuonna 2013 ja 6,5 metriä vuonna 2017. Hänen paras tuloksensa on heinäkuussa 2023 Kraljevossa hypätty 691 cm. Hänen paras hallituloksensa on 690 cm, jonka hän hyppäsi Belgradissa helmikuussa 2023. Gardašević on voittanut pituushypyn Serbian-mestaruuden ulkoradoilla 2017, 2018 ja 2020–2022 sekä sisäradoilla 2016–2018 ja 2023. == Lähteet == Luokka:Serbialaiset pituushyppääjät Luokka:Vuonna 1998 syntyneet Luokka:Elävät henkilöt
Beecham House

Beecham House on brittiläinen historiallinen draamatelevisiosarja, joka sijoittuu vuoteen 1795. Sen on luonut, ohjannut ja tuottanut Gurinder Chadha. Kuusiosaista sarjaa esitettiin 23. kesäkuuta – 21. heinäkuuta 2019 välisenä aikana. Moguliaikakauden Delhiin sijoittuva sarja kuvaa Beechamien perheen elämää heidän äskettäin ostetussa talossaan. Suomessa sarjaa on esittänyt Yle TV1. == Näyttelijät == == Lähteet == Luokka:2010-luvun brittiläiset draamasarjat
Robin – täydellinen ilta

Robin – täydellinen ilta on elokuussa 2022 Fox-kanavalla alkanut viihteellinen keskusteluohjelma, jota juontaa laulaja Robin Packalen. Jokaisessa jaksossa on vieraana julkisuuden henkilöitä, joiden kanssa Packalen kokkaa ja keskustelee. Jaksoissa vieraat ja Packalen itse esittävät eri musiikkikappaleita, säestäjänään Osmo Ikonen. Ohjelma on kuvattu Art Studio Vallilassa.Ohjelman lopputekstit == Jaksot == Jakso Ensiesitys Foxilla Vieraat 1 23. elokuuta 2022 Paleface Etta Juha Tapio 2 30. elokuuta 2022 Elastinen Isac Elliot Jenni Poikelus 3 6. syyskuuta 2022 Nelli Matula Ville Eerikkilä Köpi Kallio 4 13. syyskuuta 2022 Jorma Uotinen Jannika B Hanna Pakarinen 5 20. syyskuuta 2022 Michael Monroe Mira Luoti Vilma Alina Darude 6 27. syyskuuta 2022 Kasmir Ilon Olli Herman 7 4. lokakuuta 2022 Kape Aihinen Eini Eva Louhivuori Roni Back 8 11. lokakuuta 2022 Tommy Lindgren Felix Zenger Brädi Viivi 9 18. lokakuuta 2022 Irina Iisa Konsta Hietanen 10 25. lokakuuta 2022 Mikael Gabriel Sami Saari Janita Autio == Lähteet == == Aiheesta muualla == * Ohjelman jaksot Ruutu- suoratoistopalvelussa Luokka:2020-luvun suomalaiset keskusteluohjelmat Luokka:Foxin televisio-ohjelmat (Suomi) Luokka:Viihdeohjelmat
Alina Rotaru-Kottmann

Alina Rotaru-Kottmann (s. 5. kesäkuuta 1993) on romanialainen pituushyppääjä. Rotaru-Kottmann saavutti pituushypyssä hopeaa alle 18-vuotiaiden maailmanmestaruuskilpailuissa 2009 tuloksella 609 cm ja alle 20-vuotiaiden Euroopan-mestaruuskilpailuissa 2011 tuloksella 636 cm sekä pronssia alle 23-vuotiaiden EM-kilpailuissa 2015 tuloksella 669 cm. Hän voitti kultaa universiadeissa 2017 tuloksella 665 cm. Rotaru-Kottmann saavutti Budapestin MM-kilpailuissa 2023 pronssia tuloksella 688 cm, mikä oli samalla Romanian ensimmäinen aikuisten MM-mitali sitten vuoden 2009. Aikuisten arvokilpailuissa hän on yltänyt ulkoradoilla loppukilpailuun myös EM-kilpailuissa 2014, jolloin hän sijoittui seitsemänneksi tuloksella 655 cm, MM-kilpailuissa 2017, jolloin hän sijoittui 12:nneksi tuloksella 646 cm, MM-kilpailuissa 2019, jolloin hän oli kuudes tuloksella 671 cm ja EM-kilpailuissa 2022, jolloin hän sijoittui 11:nneksi tuloksella 626 cm. Sisäradoilla hän on sijoittunut neljänneksi EM- kilpailuissa 2015 tuloksella 674 cm, kymmenenneksi MM-kilpailuissa 2016 tuloksella 645 cm, yhdeksänneksi MM-kilpailuissa 2018 tuloksella 641 cm, viidenneksi EM-kilpailuissa 2019 tuloksella 664 cm ja niin ikään viidenneksi EM-kilpailuissa 2023 tuloksella 662 cm. Rotaru-Kottmannin paras pituushyppytulos on 696 cm, jonka hän hyppäsi Inneringenissä heinäkuussa 2023. Hänen paras sisäratatuloksensa on EM-kilpailuissa 2015 hypätty 674 cm. == Lähteet == Luokka:Romanialaiset pituushyppääjät Luokka:Vuonna 1993 syntyneet Luokka:Elävät henkilöt
Rotaru

Rotaru on muun muassa seuraavien henkilöiden sukunimi: * Alina Rotaru-Kottmann (s. 1993), romanialainen pituushyppääjä * Doina Rotaru (s. 1951), romanialainen säveltäjä * Ioana Rotaru (s. 1984), romanialainen soutaja ja olympiavoittaja * Sofija Rotaru (s. 1947), ukrainalainen laulaja
Vittorio Matteo Corcos

Vittorio Matteo Corcos (10. huhtikuuta 1859 Livorno - 11. elokuuta 1933 Firenze) oli italialainen, juutalaistaustainen taidemaalari. Hän maalasi kuuluisuuksien muotokuvia ja useita elegantteja naistutkielmia. http://www.mutualart.com/Artist/Vittorio-Matteo- Corcos/F9FA49869BF2A27A/Biography http://www.artnet.com/artists/vittorio- matteo-corcos/ Corcos opiskeli maalaustaidetta aluksi Firenzessä. Hän jätti Firenzen 19-vuotiaana opiskellakseen taidetta Napolissa suuresti ihailemansa Domenico Morellin oppilaana. Napolista hän siirtyi Pariisiin missä tapasi Léon Bonnatin. Pariisissa hän sai sopimuksen Goupil- gallerian kanssa töidensä näyttelyistä ja myymisestä. Lisätuloja toivat kuvitustyöt ja muotokuvat. Vuosina 1881 - 1886 hänellä oli töitä näytteillä myös Pariisin Salongissa. http://theworldsartist.com/artist/vittorio-matteo-corcos Italiaan Corcos palasi vuonna 1886. Hän meni armeijaan ja vähän myöhemmin kääntyi kristinuskoon. Kääntymisen syynä oli avioliiton solmiminen Emma Ciabattin kanssa. Aviopari asettui asumaan Firenzeen ja ystävystyi paikallisen älymystön kanssa. Hän maalasi muotokuvia paikallisista merkkihenkilöistä ja kirjoitteli paikallislehtiin novelleja. Vuonna 1904 Corcos sai kutsun Saksan keisari Wilhelm II:lta tulla Potsdamiin. Häneltä tilattiin useita muotokuvia Sakan hallitsijahuoneen jäsenistä. 1920-luvulla hän kuului taiteilijaryhmä Gruppo Labronicoon yhdessä Ulvi Liegin kanssa. Corcos maalasi muotokuvat myös fasistidiktaattori Mussolinista ja kreivitär Annina Morosinista, säveltäjä Puccinista ja monista muista kuuluisuuksista. == Teoksia == File:(Treviso) Sogni by Vittorio Matteo Corcos - Rome Galleria nazionale d'arte moderna.jpg|Haaveita, maalattu vuonna 1896. File:Corcos Vittorio In The Garden.jpg|Puutarhassa. File:Corcos Stella e Piero 1889.jpg|Stella ja Piero,maalattu vuonna 1889. File:Corcos-Pomeriggio-in-terrazza.jpg|Iltapäivä parvekkeella. == Lähteet == == Aiheesta muualla == * http://books.google.fr/books?id=mq_SoQEACAAJ&source;=gbs_ViewAPI&redir;_esc=y * http://www.artrenewal.org/artists/vittorio-matteo-corcos/522 Luokka: Italialaiset taidemaalarit Luokka: Vuonna 1859 syntyneet Luokka: Vuonna 1933 kuolleet
Rony Rex

Rony Vartio (s. 20. huhtikuuta 1989 Espoo), artistinimeltään Rony Rex, on suomalainen elektronisen musiikin artisti, DJ, tuottaja, promoottori ja radiojuontaja Helsingistä. == Ura == Vartio aloitti DJ-uransa Rony Rexinä vuonna 2013, ja vuonna 2014 hänet äänestettiin parhaaksi nousevaksi DJ:ksi Suomessa. Seuraavan vuosikymmenen aikana Rony on nähty esiintymässä useissa suomalaisissa festivaaleissa, kuten Flow Festival, Weekend Festival, Provinsissi ja Ruisrock. Vartio järjesti samanaikaisesti myös omia Floorluv (2011–2014), Lasermehu (2015–) ja Talli (2017–2019) -klubitapahtumiaan. Rony Rex teki debyyttijulkaisunsa vuonna 2017 singlellään ”Sticky Fingers” oululaisella Youth Control -levy-yhtiöllä. Myöhemmin hän on tehnyt kappaleita yhdessä kansainvälisten artistien, kuten Carla Monroen (Milk It, 2019), joka päätyi myös amerikkalaisen Billboardin Dance Chart -listalle, GIRLI:n (Cold Feet, 2020), GFOTY:n (Mile High, 2020), SACREN (Awake Me, 2021) ja TT The Artistin (Heat & Direct Me, 2022) kanssa. Vartion musiikkia on synkronoitu useisiin kansainvälisiin mainoskampanjoihin ja muuhun mediaan. Synkronointitapauksia ovat muun muassa Nickelodeon Kids’ Choice -palkintojen mainos vuonna 2020 (Milk It), Stella McCartneyn Pariisin Muotiviikkojen Show 2020 (Mona Lisa), kaksi Yves Saint Laurentin meikkikampanjaa vuosina 2021 ja 2022 (Milk It), So You Think You Can Dance Yhdysvaltojen vuoden 2022 kaudella 17 (Snake). ”Milk It” -kappaletta on myös käytetty Love Island 2021 UK -sarjassa sekä Netflixin vuoden 2022 Inventing Anna -sarjassa. Vartio juonsi omaa elektronisen musiikin ohjelmaansa Bassoradiolla vuosina 2016–2018. Vuonna 2018 Vartio siirtyi Bassoradiolta YleX:lle, jossa hän juontaa viikoittaista ”uuden klubimusiikin ohjelmaa”. == Diskografia == === EP-levyt === * F*cked It Up EP (2017) * F*cked It Up (Remixes) (2017) * Night Time CV (2021) === Singlet === * Sticky Fingers (2017) * Lift Yo Legs (2018) * Lift Yo Legs (Remixed) (2018) * Beepa (2018) * Mona Lisa (2019) * Milk It (2019) * Surge (2020) * Drip (2020) * Mile High (Remixed) (2020) * Cold Feet (2020) * Drip (Remixed) (2020) * Snake (2020) * The Funk (2020) * Snake - Dots Per Inch Remix (2020) * Snake - Clerk Remix (2020) * Snake - Valy Mo Remix (2020) * Fabric (2021) * Storm (2021) * Awake Me (2021) * Dead of Night (2021) * Alligator (2022) * Heat (2022) * Storm - Max Ada Remix (2022) * Direct Me (2022) === Remixit === * Lake Jons - Colors - Rony Rex Remix (2017) * TRU Concept - In Control - Rony Rex Remix (2019) * Pat Lok - Know Me - Rony Rex Remix (2019) * Keljet - Do This - Rony Rex Remix (2019) * MKJ - Time - Rony Rex Remix (2020) * SACRE - 09:00PM THE COCONUT BAR - Rony Rex & Kristian Lindell Remix (2020) * warner case - in the dark - Rony Rex Remix (2020) * Nelli Milan - Massii - Rony Rex Remix (2022) == Lähteet == == Aiheesta muualla == * Rony Rexin kotisivut Luokka:Suomalaiset elektronisen musiikin artistit Luokka:Suomalaiset DJ:t Luokka:Suomalaiset radiotoimittajat Luokka:Ylen toimittajat Luokka:Vuonna 1989 syntyneet Luokka:Elävät henkilöt
Massat

Massat (oksitaaniksi: Massat) on kunta Ranskan eteläosassa Ariègen departementissa Occitanien alueella. Se sijaitsee Arac-joen varrella, noin 27 kilometriä Saint-Gironsin kaupungista kaakkoon. Vuoren rinteellä, joen läheisyydessä, on vaikeapääsyinen luola Ker de Massat. Se oli 1700-luvun lopulla ja 1800-luvulla pappien turvapaikka, jotka olivat kieltäytyneet noudattamasta Napoleon Bonaparten vallan alaisia lakeja. Luolassa asuvia pappeja alettiin kutsua nimellä "petchets". He pitivät jumalanpalvelukset kyläläisten kodeissa. Papit myös haudattiin luolan lähistölle, koska heitä ei saatu haudata Massatin kirkonmaahan. Luolaan on nykyään pääsy kielletty. ==Lähteet== ==Aiheesta muualla== Luokka:Ariègen kunnat
Filchnerin–Ronnen jäähylly

Filchnerin–Ronnen jäähylly on Filchnerin ja Ronnen jäähyllyistä koostuva kokonaisuus läntisellä Etelämantereella. Filchnerin ja Ronnen jäähyllyt erottaa Berknerinsaari, ja alun perin koko jäähyllyä kutsuttiin pelkästään Filchnerin jäähyllyksi. Filchnerin–Ronnen jäähyllyn kokonaispinta-ala on noin 422 000 neliökilometriä, ja se on maailman toiseksi suurin jäähylly Rossin jäähyllyn jälkeen. Filchnerin jäähyllyn alue kuuluu Ison-Britannian ja Argentiinan aluevaatimuksiin. == Lähteet == Luokka:Etelämantereen jäähyllyt
Juhlan kunnia

Juhlan kunnia on lastenmusiikkiyhtye Pellekaija Pumin studioalbumi, joka julkaistiin 20. lokakuuta 2017. Albumilla on vaikutteita muun muassa suomipopista, bluesista ja folk-musiikista. == Kappaleet == # # # # # # # # # # # # # # # # # == Kokoonpano == * Pekka Tonttila - laulu, kitarat, ukulele , huuliharppu, okarina ja perkussiot * Marko Kataja - urut, pianot ja muut kiipparit * Tuula Tonttila - laulu ja perkussiot * Tuomo Kuure - basso, laulu * Hannu Risku - rummut == Lähteet == Luokka:Vuoden 2017 albumit Luokka:Pellekaija Pumin albumit
Pietarsaaren baptistiseurakunta

Pietarsaaren baptistiseurakunta eli Betania () on vuonna 1870 perustettu pietarsaarelainen baptistiseurakunta. Pietarsaaren baptistiseurakunta on Manner-Suomen ensimmäinen baptistiseurakunta. Seurakunnan pastorina toimii Peter Sundqvist. Seurakunnan toimitilat sijaitsevat Pietarsaaren keskustassa, Kirkkokadulla. == Historia == Pietarsaaren baptistiseurakunnan tausta on Viktor ja Anna Heikelin vuonna 1867 aloittamassa baptistisessa pyhäkoulu- ja seuratoiminnassa. Ensimmäiset baptistikokoukset järjestettiin Rosenlundin pappilassa. Heikelit järjestivät toukokuussa 1869 ahvenanmaalaisen saarnaajan H. A. Walenin Pietarsaareen ja järjestivät kuuden päivän mittaisen vierailun. Tämän vierailun aikana järjestettiin Suomen ensimmäinen baptistinen kastetilaisuus, kun maanviljelijä Petter Stormåns ja baptistisen päiväkodin opettaja Maria Ekqvist Stora Lysarholmenilla. Anna Heikel jatkoi pyhäkoulun pitämistä Pietarsaaressa.Näsman 1979, s. 84–87 Vuosina 1870–1872 Suomen alue oli ruotsalaisen Sundsvallin baptistiseurakunnan lähetysaluetta. Ajanjaksoa on kutsuttu äitibaptistiseurakunnan ajaksi, sillä ajanjaksoa kuvastivat useiden ruotsalaisten baptistisaarnaajien vierailut Pietarsaaressa. Suomen ensimmäinen baptistiseurakunta perustettiin Heikelien kotona 14. elokuuta 1870. Seurakunnan perustajien joukossa olivat Viktor ja Anna Heikelin lisäksi Anttoinetta Heikel sekä Alba Hellman, joka aloitti pyhäkoulun pitämisen Vaasassa 1871. Pietarsaaren baptistiseurakuntaa on kutsuttu äitikirkoksi, sillä useat alueella syntyneet baptistiseurakunnat kuuluivat samaan alkujaan laajaan Pedesören luterilaiseen seurakuntaan.Lohikko 2006, s. 21 Maaliskuussa 1871 Pietarsaaressa tehtiin päätös oman kirkkorakennuksen rakentamisesta. Pietarsaaresta baptismi levisi lähiympäristöön Forsbyhyn ja Munsalaan. Ensimmäoinen varsinainen baptistikonferenssi pidettiin Pietarsaaressa juhannuksena 1877. == Seurakunnan johtajat == * Petter Stormåns * Anders Niss * Johan Erik Söderman * Martin Westström * J. A. Lindqvist * Alef Lantz * Emil Nylund * Per-Olof Öman * Östen Bergman * 1933–1936: Reinhold Nylund * 1944–1948: Hugo Holmlund * 1948–1950: Emanuel Edström * 1957–1961: Roy Holmlund * 1965– Rafael Edström == Katso myös == * Baptismi Suomessa * Finlands svenska baptistsamfund * Pietarsaaren Elim-seurakunta * Pietarsaaren Saalem-seurakunta * Pietarsaaren metodistiseurakunta * Pietarsaaren adventtiseurakunta == Lähteet == * * === Viitteet === Luokka:Suomen baptistiseurakunnat Baptisti
Fimbulin jäähylly

Fimbulin jäähylly on Etelämantereen Kuningatar Maudin maalla sijaitseva jäähylly. Se on kooltaan noin 200 kilometriä pitkä ja 100 kilometriä leveä. Vuosien 1938–1939 välillä Saksan kolmas Etelämantereen tutkimusretkikunta kuvasi jäähyllyn ilmasta. Vuosina 1949–1952 ja 1958–1959 sen kartoittivat Norjalais-brittiläis-ruotsalainen Etelämantereen tutkimusretkikunta ja Norjan tutkimusretkikunta. On tavallista, että jäähyllyistä irtoaa säännöllisin väliajoin jäävuoria. Vuosien 1970–2000 välillä Fimbulin jäähylly säilyi kuitenkin varsin samanlaisena. Jäähyllyn edustalle liukuu kivikoiden ja saarien yli jäätikköjäätä, joka tekee siihen muodostumia. == Lähteet == Luokka:Etelämantereen jäähyllyt
Kiteen keskustaajama

Kiteen keskustaajama on Kiteen kaupungin keskustaajama, joka sijaitsee Pohjois-Karjalan eteläosassa, Kiteenjärven länsirannalla. Kiteen keskustaajama sijaitsee linnuntietä noin 60 kilometriä maakuntakeskus Joensuusta eteläkaakkoon. Tilastokeskuksen taajama-aluerajauksen mukaan Kiteen keskustaajaman pinta-ala oli 9,65 neliökilometriä ja väkiluku 4 459 vuoden 2020 lopussa. Tilastollinen taajamarajaus voi poiketa virallisesta kunnan tai kunnanosien rajauksesta. Kitee () esiintyy kirjallisissa merkinnöissä vuosina 1500 (Kides. Dr. Kitjaga Podorje, Dr. Petkovo nad Kitjažskim ozero), 1582 (Kitehe by), 1589 (Kitehes by), 1618 (Kidenselgä) ja 1631 (Kiteis Pogost, Kideen selka). Kiteen seurakunta perustettiin vuonna 1621. Nimi Kitee pohjautuu karjalan kielen ja suomen itämurteiden adjektiiviin kiteä (esimerkiksi ilmaisussa kiteä keli ’nihkeä keli’, kiteä pakkanen ’kireä pakkanen’, kiteästi ’hitaasti’). Kylännimi liittyy luontonimiin Kiteenjärvi, -lahti ja -joki, Kiteenjoki virtaa kohti kaakkoa ja laskee Sortavalassa Laatokkaan. ==Lähteet== Luokka:Kitee Luokka:Pohjois-Karjalan maakunnan taajamat Luokka:Suomen kuntakeskukset
Ilomantsin kirkonkylä

Ilomantsin kirkonkylä on Ilomantsin kunnan keskustaajama, joka sijaitsee Ilomantsinjärven itärannalla Pohjois-Karjalan itäosassa. Kirkonkylä sijaitsee linnuntietä noin 60 kilometriä maakuntakeskus Joensuusta itään. Kirkonkylään johtaa rautatieyhteys. thumb|left|150px|Ilomantsin ortodoksinen kirkko eli Pyhän profeetta Elian kirkko tammikuussa 2015. Tilastokeskuksen taajama- aluerajauksen mukaan Ilomantsin kirkonkylän pinta-ala oli 7,12 neliökilometriä ja väkiluku 2 489 vuoden 2020 lopussa. Tilastollinen taajamarajaus voi poiketa virallisesta kunnan tai kunnanosien rajauksesta. Ilomantsi (vanh. myös Ilamantsi; ) esiintyy kirjallisissa lähteissä vuosina 1500 (na Ilomantše), 1590 (Ilimanssi by, Jlimans Sochn) ja 1631 (Ilomantsi Pogost). Kaupungin nimi on peräisin järven nimestä. Järven nimi pohjautuu saamen kieleen. Sen taustalla on kantasaamelainen sana *ëlēmānčë ’ylimmäinen’, jonka nykypohjoissaamelainen vastine on alimuš. Nimeämisen syynä on Ilomantsinjärven sijainti vesistönsä ylimmäisenä järvenä. ==Lähteet== Luokka:Ilomantsi Luokka:Pohjois-Karjalan maakunnan taajamat Luokka:Suomen kuntakeskukset
Embraer TPNG

Embraer TPNG (Embraer Turboprop, Next Generation) on brasilialaisen Embraerin kehitteillä oleva potkuriturbiinikäyttöinen liikennelentokonemallisto. Koneen tekniset ratkaisut perustuvat pitkälti yhtiön Embraer E2-sarjan koneisiin. Uusiutuvaa lentopolttoainetta käyttämään kykenevät moottorit tulevat koneen takaosaan, mikä pienentää sisämelutasoa. Malleja on suunnitteilla kaksi: 50-paikkainen TP50 ja 90-paikkainen TP90. Koneen käyttökustannukset on arvioitu 15 % pienemmiksi kuin kilpailevissa koneissa, ja istuinpaikkatiheys 25 % suuremmaksi. Tavoite on saada matkalentonopeus 20 % kilpailijoita suuremmaksi, mikä lähentelisi suihkukonenopeuksia. Kone on tarkoitus saada kaupalliseen käyttöön 2030-luvulla, ja sen ensiesittely tapahtuu kesällä 2023. == Lähteet == Luokka:Ilmailu Luokka:Lentokoneet
Dimitri Van den Bergh

Dimitri Van den Bergh (s. 8. heinäkuuta 1994 Antwerpen, Belgia) on belgialainen dartsinpelaaja. Hän on voittanut kahdesti nuorten maailmanmestaruuden vuosina 2017 ja 2018, sekä World Matchplay -turnauksen vuonna 2020 ja UK Open -turnauksen vuonna 2024. MM-kisoissa Van den Berghin paras saavutus on välieräsijoitus vuonna 2023. == Ura == Van den Bergh aloitti ammattilaisuransa 21-vuotiaana vuonna 2015. Vuosina 2018 ja 2020 hän selviytyi MM-kisojen puolivälieriin. Keväällä 2020 koronaviruspandemian alkaessa Van den Bergh oli kisamatkalla Englannissa eikä päässyt liikkumisrajoitusten vuoksi palaamaan kotimaahansa Belgiaan, ja asui koko ensimmäisen karanteenijakson ajan Englannin Suffolkissa skotlantilaisen kilpapelaajansa Peter Wrightin vieraana. Tämän jälkeen Van den Bergh saavutti ensimmäisen ammattilaisvoittonsa voittamalla Gary Andersonin vuoden 2020 World Matchplay -turnauksen finaalissa, ja nousi ensimmäistä kertaa maailmanrankingin 16 parhaan joukkoon. Uransa toisen major-turnausvoittonsa Van Den Bergh saavutti vuoden 2024 UK Open turnauksessa voittamalla loppuottelussa hallitsevan maailmanmestarin Luke Humphriesin. == Lähteet == Luokka:Belgialaiset urheilijat Luokka:Dartsinpelaajat Luokka:Vuonna 1994 syntyneet Luokka:Elävät henkilöt
Nikola Stantšev

Nikola Nikolov Stantšev (, 11. syyskuuta 1930 Tvǎrditsa – 13. heinäkuuta 2009 Burgas) oli bulgarialainen vapaapainija ja maansa ensimmäinen olympiavoittaja. 79 kilogramman painoluokassa kilpaillut Stantšev voitti olympiakultaa Melbournessa 1956. Olympiavoitto oli Bulgarian historian ensimmäinen. Istanbulin MM-kilpailuissa 1957 hän sijoittui neljänneksi. Stantšev voitti vapaapainissa kahdeksan ja kreikkalais-roomalaisessa painissa kolme Bulgarian mestaruutta.OlympediaInternational Wrestling Database == Lähteet == * * Stantchev, Nikola (BUL) International Wrestling Database === Viitteet === Luokka:Bulgarialaiset vapaapainijat Luokka:Bulgarialaiset olympiavoittajat Luokka:Vuonna 1930 syntyneet Luokka:Vuonna 2009 kuolleet
Michael Smith (dartsinpelaaja)

Michael Smith (s. 18. syyskuuta 1990 St. Helens, Englanti) on englantilainen dartsinpelaaja. Smith on voittanut PDC-liiton maailmanmestaruuskisat vuonna 2023 ja nuorten maailmanmestaruuden vuonna 2013. Lisäksi hän on voittanut Grand Slam of Darts -kisat vuonna 2022. PDC:n major-turnauksen loppuotteluun Smith on selviytynyt yhteensä seitsemästi. == Ura == Smith teki debyyttinsä PDC:n major-turnauksessa vuoden 2009 UK Openissa. Vuoden 2018 Premier League- turnauksessa hän selviytyi ensimmäistä kertaa urallaan major-turnauksen finaaliin, jonka hän hävisi Michael van Gerwenille. MM-kisojen finaaliin Smith on selviytynyt kolmesti, vuonna 2019 jolloin hän hävisi jälleen van Gerwenille, vuonna 2022 jolloin voiton vei Peter Wright, sekä vuonna 2023 jolloin saavutti ensimmäisen maailmanmestaruutensa voittamalla finaalissa juurikin van Gerwenin kierroksin 7-4. Samalla hän nousi myös maailmanrankingin ykköseksi. == Lähteet == Luokka:Englantilaiset dartsinpelaajat Luokka:Vuonna 1990 syntyneet Luokka:Elävät henkilöt
Aogashima (Tokio)

Aogashima () on Japanin kyläkunta Tokion metropolissa. Se käsittää Izusaarten eteläisimmän saaren Aogashiman, joka sijaitsee Tyynessä valtameressä noin 357 kilometriä Tokion kaupunkialueelta etelään. Kunta kuuluu Hachijōn aliprefektuuriin. Aogashimassa on 170 asukasta (elokuussa 2019) ja sen pinta- ala on 5,96 neliökilometriä. Se on Japanin pienin kunta. == Maantiede == Aogashima sijaitsee Hachijōjimalta noin 70 kilometriä etelään. Saari on tuliperäinen ja jyrkkäpiirteinen. Asutus on keskittynyt pääosin kahteen kylään, jotka ovat nimeltään Yasundogō (休戸郷) ja Nishigō (西郷). Kuroshiovirran ansiosta saaren ilmasto on kostea ja lämpimän subtrooppinen. Lämpötila pysyttelee vuoden ympäri noin 10–25 celsiusasteessa. Koska saaren molemmat kylät sijaitsevat yli 250 metrin korkeudella merenpinnasta, ilma tuntuu niiden alueella suhteellisesti viileämmältä. == Historia == Ei tiedetä varmasti, milloin Aogashima on asutettu, mutta historiallisissa dokumenteissa se mainitaan ensi kerran 1400-luvulla. Muromachi-kaudella saari oli Uesugi- klaanin, Sengoku-kaudella Go-Hōjō-klaanin hallussa. 1700-luvun lopulla saari tyhjeni suuren tulivuorenpurkauksen vuoksi asukkaista puolen vuosisadan ajaksi. Se asutettiin jälleen vuonna 1835, ja 1800-luvun loppupuolelle mennessä sen asukasluku oli noussut yli 700 henkeen. Tämän jälkeen saaren väkiluku on ollut laskusuunnassa. Säännöllinen laivaliikenne saarelle aloitettiin vuonna 1905. Aogashiman kyläkunta perustettiin vuonna 1940. Aogashimalla ei ole hyvää luonnonsatamaa, ja saarelle rantautuminen on ollutkin historiallisesti vaarallista. Saaren satamaa parannettiin vuonna 2000 niin, että sitä voivat käyttää suuremmatkin alukset 500 tonniin saakka. == Talous == Merkittävä elinkeino oli aiemmin puuhiilen tuotanto. 1980-luvulta lähtien palveluelinkeinojen merkitys on kasvanut. Saarella harjoitetaan myös kalastusta, naudanlihan tuotantoa ja passiohedelmien viljelyä. Maanviljelyskäytössä oleva pinta-ala on vähäinen. == Kuvia == Tiedosto:Aogashima 20120826-2.jpg|Aogashiman rannikkoa ilmasta Tiedosto:青ヶ島丸全景.jpg|Aogashima-maru-laiva Sanpon satamassa Tiedosto:Aogashima- mura office.jpg|Aogashiman kunnantalo Tiedosto:青ヶ島郵便局 2017 (32887900005).jpg|Aogashiman postitoimisto == Lähteet == == Aiheesta muualla == * Aogashiman kyläkunnan internetsivut Luokka:Tokion prefektuurin kunnat
Petko Sirakov

Petko Atanasov Sirakov (, 16. helmikuuta 1929 Vǎltši Dol – 8. huhtikuuta 1996 Sofia) oli bulgarialainen vapaa- ja kreikkalais-roomalaisen tyylin painija, olympiamitalisti ja maailmanmestari. 87 kilogramman painoluokassa kilpaillut Sirakov saavutti kreikkalais-roomalaisella tyylillä olympiahopeaa Melbournessa 1956 ja neljännen sijan Budapestin MM-kilpailuista 1958. Vapaapainissa hän voitti maailmanmestaruuden Istanbulissa 1957 ja MM-hopeaa Teheranissa 1959 sekä sijoittui vuonna 1958 maailmancupissa sarjassaan neljänneksi.OlympediaInternational Wrestling Database == Lähteet == * * Sirakov Atanasov, Petko (BUL) International Wrestling Database === Viitteet === Luokka:Bulgarialaiset kreikkalais-roomalaisen tyylin painijat Luokka:Bulgarialaiset vapaapainijat Luokka:Bulgarialaiset olympiamitalistit Luokka:Vuonna 1929 syntyneet Luokka:Vuonna 1996 kuolleet
Kreikan kansalaisuus

Kreikan kansalaisuus on laillinen suhde Kreikan tasavallan ja yksittäisen ihmisen välillä. Maassa sovelletaan enimmäkseen ius sanguinis -periaatetta. == Kansalaisuuden saaminen syntymällä == Syntyperäisiä Kreikan kansalaisia ovat kaikki sellaiset henkilöt, joiden syntymähetkellä vähintään toinen vanhempi on Kreikan kansalainen. Myös sellaiset henkilöt ovat syntyperäisiä kansalaisia, joiden vanhemmat ovat syntyneet Kreikassa ja joilla on rekisteröity kotikunta Kreikassa lapsen syntymähetkellä. Ilmoituksella kansalaisuuden voivat saada myös ne, jotka voivat todistaa, että vähintään yksi isovanhemmista on Kreikan kansalainen. == Kansalaisuuden saaminen hakemuksella == Kansalaisuuden voi saada hakemuksella sellainen täysi-ikäinen henkilö, joka täyttää seuraavat ehdot: * Hakija on asunut Kreikassa vähintään 7 vuotta. * Hakijan tulee maksaa veronsa. * Hakijalla on puhdas rikosrekisteri. Muiden Euroopan unionin kansalaisten, Kreikan kansalaisen kanssa naimisissa olevien tai pakolaiseksi tunnustettujen henkilöjen kohdalla vaaditaan 3 vuoden laillinen asumisaika Kreikassa. Kreikan perustuslain mukaan kaikki sellaiset henkilöt, jotka on hyväksytty noviiseiksi tai munkeiksi Athos-vuoren munkkiyhteisöön, saavat automaattisesti Kreikan kansalaisuuden. Tällaisille henkilöille ei ole muita vaatimuksia. == Kaksoiskansalaisuus == Kreikka sallii kaksoiskansalaisuuden. Kreikan kansalaiset ovat myös Euroopan unionin kansalaisia. == Lähteet == Luokka:Kansalaisuus Luokka:Kreikkalainen yhteiskunta
Bohdan Rubchak

Bohdan Rubchak, (; 6. maaliskuuta 1935 Kaluš, Galitsia – 23. syyskuuta 2018 Boonton, New Jersey, Yhdysvallat) oli ukrainalaissyntyinen runoilija ja kirjallisuustieteilijä. Hän asui vuodesta 1948 Yhdysvalloissa. Rubchak opiskeli vertailevaa kirjallisuudentutkimusta Rutgersin yliopistossa New Jerseyssä (Ph. D. 1977) ja oli 1974–2005 professorina Illinoisin yliopistossa. Hän oli New York Groupin jäsen ja julkaisi viisi runokokoelmaa sekä kootut teokset (1983). Rubchakin lyyrinen runous kääntyy sisäänpäin, ja sille on ominaista klassinen pidättyvyys ja älyllisyys, joita vahvistaa hänen kirjallinen oppineisuutensa. Proosa koostuu lähinnä kirjallisuuskritiikistä. Hän kirjoitti aikakauskirjoissa julkaistuja esseitä ukrainalaisesta kirjallisuudesta sekä englanniksi että ukrainaksi. Hän kirjoitti Bohdan Boychukin kanssa elämäkerrallis-kriittisiä artikkeleita ukrainalaisesta nykyrunoudesta 1969 julkaistussa antologiassa. Rubchak sai Pavlo Tytšynan palkinnon Ukrainassa 1993. Hän sai runoistaan ja esseistään kaksi kertaa yhdysvaltalaisen Ivan Frankon kirjallisuuspalkinnon. ==Lähteet== ==Aiheesta muualla== * Essays, Works Bohdan Rubcahk. University of Toronto Luokka:Ukrainalaiset runoilijat Luokka:Ukrainankieliset kirjailijat Luokka:Yhdysvaltalaiset runoilijat Luokka:Yhdysvaltalaiset kirjallisuudentutkijat‎ Luokka:Vuonna 1935 syntyneet Luokka:Vuonna 2018 kuolleet
Punaisten hautapaikka Masalassa

Punaisten hautapaikka Masalassa on neljän Suomen sisällissodassa 1918 kaatuneen hauta Kirkkonummen Masalassa. Hautapaikalla on muistolaatta, joka on peräisin vuoden 1958 jälkeiseltä ajalta, mahdollisesti 1970-luvulta.Punaisten hauta Punaisten muistomerkit. Työväenliike.fi. Viitattu 19.8.2022Jukka Tammi: Punaisten hautapaikka Masalassa Kirkkonummen Sanomat 5.5.2020, viitattu 19.8.2022 Haudatut olivat kotoisin Masalasta, ja he joko kaatuivat tai heidät teloitettiin Sepänkylässä (Smedsby) 26. helmikuuta 1918. Smedsbyssä käytiin tuolloin punaisten ja valkoisten välinen taistelu, kun valkoisten Sigurdskåren murtautui saarroksista ja pakeni Humaljärven yli. Hauta sijaitsee alueella, jonka omisti silloin Matti Jansson. Hänen leskensä antoi haudata heidät paikalle. Alueen omistaa nykyisin Kirkkonummen kunta. Hiekkatien reunassa on opaskyltti ”Hautapaikka 1918 Gravställe". ;Haudatut * Matti Jansson 41 vuotta * Bertel Lemström 24 vuotta * Viljam Karlsson 22 vuotta * Alfons Hägerstedt 19 vuotta ==Lähteet== ==Kirjallisuutta== * Hans Brenner, Masala: maalaiskylästä taajamaksi (Masaby: från bondby till tätort), suom. Anita Johansson ja Tarja Tolonen. Luoma: Masalan historiikin projektiryhmä 2006 ISBN 952-92-0941-X (S. 120–123 on koottuna haastattelu- ja arkistotietoja haudatuista ja heidän kuolemaansa liittyvistä tapahtumista.) Luokka:Kirkkonummi Luokka:Suomen hautausmaat Luokka:Suomen sisällissota
Michael Smith (täsmennyssivu)

Michael Smith -nimisiä henkilöitä ovat: * Michael Smith (1932–2000), brittiläis-kanadalainen biokemisti, Nobelin kemianpalkinnon saaja * Michael Smith (s. 1990), englantilainen dartsinpelaaja * Michael A. Smith (s. 1954), australialainen filosofi ja professori * Michael Bailey Smith (s. 1957), yhdysvaltalainen näyttelijä * Michael J. Smith (1945–1986), yhdysvaltalainen astronautti * Michael W. Smith (s. 1957), yhdysvaltalainen gospellaulaja.
Dímos Ntikoúdis

Dimosthénis ”Dímos” Ntikoúdis (, s. 25. kesäkuuta 1977 Lárisa) on kreikkalainen kilpauransa päättänyt koripalloilija. Sentterinä tai isona laitahyökkääjänä pelannut Ntikoúdis voitti seuraurallaan useita pokaaleja ja palkintoja. Kreikan miesten maajoukkueessa Ntikoúdis voitti MM-hopeaa Japanissa 2006 ja Euroopan mestaruuden Serbia ja Montenegrossa 2005. == Pelaajaura == Ntikoúdis pelasi urallaan kotimaansa lisäksi espanjalais- ja venäläisseuroissa. Hän voitti Kreikan mestaruuden vuosina 2002, 2007 ja 2008, Kreikan cup-mestaruuden vuosina 2000, 2001, 2007 ja 2008 sekä Venäjän mestaruuden ja Venäjän cup-mestaruuden vuonna 2005. Saporta Cupin mestaruutta Ntikoúdis juhli vuonna 2000 ja yksityisen Euroliigan mestaruutta vuonna 2007.Basketball-Reference.comEuroliigaLiga ACB Kreikan miesten maajoukkueessa Ntikoúdis pelasi 114 ottelua. Hän voitti maajoukkueessa MM-hopeaa Japanissa 2006 ja Euroopan mestaruuden Serbia ja Montenegrossa 2005. Ntikoúdis kuului Kreikan kokoonpanoon myös Ateenan kesäolympialaisissa 2004 (Kreikka viides) ja vuosien 2001 (yhdeksäs), 2003 (viides) ja 2007 (neljäs) EM-kilpailuissa. == Lähteet == * Dimos Dikousis International Stats Basketball-Reference.com * Profiili Euroliiga * Profiili Liga ACB === Viitteet === == Aiheesta muualla == Luokka:Kreikkalaiset koripalloilijat Luokka:Vuonna 1977 syntyneet Luokka:Elävät henkilöt
Erkko Meri

Erkko Meri (s. 1991) on suomalainen urheiluvaikuttaja ja kirjailija. Siviiliammatiltaan hän on lakimies. Meri on toiminut muun muassa Jalkapallon Juniorivalmentajat ry:n puheenjohtajana sekä lumilajien yhteisen kurinpitovaliokunnan jäsenenä. Lisäksi hän on kirjoittanut jalkapalloaiheisia teoksia vuodesta 2018 lähtien. Vuodesta 2024 lähtien Meri on myös kirjoittanut urheiluaiheisia kolumneja Apu-lehteen. == Teoksia == * Valmennuskirja (yhdessä Aleksi Piiraisen ja Jussi-Pekka Savolaisen kanssa, Jalkapallon Juniorivalmentajat ry 2018) * Parempia pelaajia (yhdessä Kyösti Lampisen ja Hannele Forsman-Lampisen kanssa, Readme.fi 2021) ISBN 9789523732872 * Martti Kuusela – Pallopoikana maailmalla (yhdessä Martti Kuuselan kanssa, Readme.fi 2022) ISBN 9789523734340 * Futisvallankumous – Juniorifutis uudelle tasolle (yhdessä Aleksi Piiraisen ja Jussi-Pekka Savolaisen kanssa, Readme.fi 2023) ISBN 9789523736375 * Perparim Hetemaj – Selviytyjä (yhdessä Gert Remmelin kanssa, Otava 2024) ISBN 9789511479376 == Lähteet == Luokka:Suomalaiset juristit Luokka:Suomalaiset kirjailijat Luokka:Suomalaiset urheiluvaikuttajat Luokka:Vuonna 1991 syntyneet Luokka:Elävät henkilöt
Palokki (täsmennyssivu)

Palokki voi tarkoittaa seuraavia: * Palokki, kylä Heinävedellä * Palokin voimalaitos, vesivoimala Heinävedellä * Palokki, järvi Kinnulassa * Palokki, järvi Pieksämäellä.
Pietarsaaren Ebeneser-seurakunta

Pietarsaaren Ebeneser-seurakunta () on vuonna 1892 perustettu pietarsaarelainen vapaaseurakunta. Seurakunnan toimitilat sijaitsevat Pietarsaaren keskustassa, Etelänummikadulla. Seurakunnan johtajana toimii pastori Stefan Löv. Seurakuntaan kuuluu noin 130 aktiivista jäsentä. Ebeneser-seurakunta aloitti vuonna 2017 uuden seurakunta- ja monitoimirakennuksen rakentamisen Pedersören Sandsundin alueelta. Seurakunnan tiloihin on suunnitelmissa yhdistää myös liiketiloja. == Historia == Vapaakirkollinen toiminta syntyi Pietarsaaressa aikaisemmin baptistisessa liikkeessä vaikuttaneiden Heikelin sisarusten, Anna Heikelin ja Netta Heikelin toimesta. Ensimmäinen vapaakirkollinen saarnahuone perustettiin Pietarsaareen 1871 ja vuonna 1877 Heikelin sisarukset perustivat raittiusyhdistyksen. Netta Heikel kuvasi Pietarsaaren vapaaseurakuntaa "pieneksi, mutta kaiken mahdollisen vapauden toisilleen jättäväksi".Näsman 1979, s. 90–93Suomen Vapaakirkko, s. 40Tienraivaajat, s. 20-21, 23 == Seurakunnan johtajat == * 1941–1943: John Lundberg == Lähteet == * Hämelin, Eila, Rautamäki, Vappu: Tienraivaajat: Vapaakirkon naiset ilosanoman viejinä. Hämeenlinna: Päivä, 2001. ISBN 951-622-880-1 (sidottu) * * Salmensaari, S. S.: Suomen vapaakirkko. Tampere: Päivä, 1957 === Viitteet === Luokka:Suomen vapaaseurakunnat Ebeneser
Närpiön lähetysseurakunta

Närpiön vapaaseurakunta (, aik. Närpes friförsamling ja Närpes Brödraförsamling) on närpiöläinen vapaaseurakunta. Närpiön vapaaseurakunta kuuluu Missionskyrkan i Finland -kirkkokuntaan. Seurakunnan toimitilat sijaitsevat Närpiössä Smedjevägenillä. == Historia == Vapaakirkollisuus sai jalansijaa muun muassa vöyriläisen Mårten Granbergin toiminnassa Närpiössä. Granberg työskenteli 1874 Ruotsisssa Gävlen seudulla ja osallistui P. P. Waldenströmin herätykseen. Granberg palasi Suomeen 1877 ja aloitti saarnaamisen Ylimarkussa vapaakirkollisten näkemysten mukaisesti. Myöhemmin Granbergia auttoivat Lars Öhman ja myöhemmin baptisti Erik Jansson.Näsman 1979, s. 90–93 Granbergin liike herätti hämmennystä uusilla toimintatavoillaan ja yleiseen pappeuteen viitaten kastekäytännöt vaihtelivat. Närpiöläinen Josef Mattsson Spelman kastoi ensimmäisenä vapaakirkollisuuden nimissä lokakuussa 1881 ja hänestä tuli myös vapaakirkollisuuden ensimmäinen saarnaaja. Närpiössä vieraili myös useita ruotsalaisia matkasaarnaajia. Mattsson Spelmanin serkku ja Frank Mangsin setä Matts Josefsson liittyi Närpiön vapaaherätykseen vuonna 1879. Josefsson yhdisti raittiusajatuksen evankeliointiin ja perusti Närpiön raittiusyhdistyksen. Josefssonista tuli myöhemmin lähetysyhdistyksen johtaja. Seurakunta rakensi vähitellen ns. lähetystaloja muutamiin Närpiön kyliin sekä Ylimarkkuun ja Pirttikylään. Myös Kaskinen järjestettiin toiminnan piiriin ja liikkeen toiminta keskittyi lähetystaloon, joka viimeksi toimi osoitteessa Aleksanterinkatu 46.Virrankoski & Finell 1984, s. 325–326 == Saarnaajat ja johtajat == * 1881–1883: Josef Mattson Spelmans * 1883–1897: Matts Josefsson * 1897–1906: Otto Håkans * 1906: Gustaf Näsman * 1909: Oskar Andersson * 1910: Jonas Andersson * 1911: Th. Sundström * 1922–1924: E. Lindén * 1926–1928: Sigfrid Winberg * 1928–1931: Folke Johansson * 1931–1938: E. J. Sjöwall * 1940: John Lundberg * 1941–1943: Hjalmar Toivonen * 1943–1945: John Lundberg * 1945–1949: Frans Höglund * 1950–1952: Börje Nissfolk * 1954–1961: Bertel Österlund * 1964–1972: Curt Sandvik == Katso myös == * Missionskyrkan i Finland * Närpiön seurakunta * Närpiön baptistiseurakunta * Närpiön Filadelfia-seurakunta == Lähteet == * * === Viitteet === Luokka:Suomen vapaaseurakunnat Luokka:Närpiön seurakunnat
Níkos Chatzivréttas

Nikólaos ”Níkos” Chatzivréttas (, s. 26. toukokuuta 1977 Thessaloniki) on kreikkalainen kilpauransa päättänyt koripalloilija. Heittävänä takamiehenä tai pienenä laitahyökkääjänä pelannut Chatzivréttas voitti seuraurallaan useita pokaaleja ja palkintoja. Kreikan miesten maajoukkueessa hän voitti MM-hopeaa Japanissa 2006 ja Euroopan mestaruuden Serbia ja Montenegrossa 2005. == Pelaajaura == Chatzivréttas pelasi urallaan kotimaansa lisäksi venäläisessä TsSKA Moskovassa jossa voitti Venäjän mestaruuden vuonna 2003. Panathinaikosissa hän voitti kuusi peräkkäistä Kreikan mestaruutta vuosina 2003–2009, viisi peräkkäistä Kreikan cup-mestaruutta vuosina 2005–2009 ja yksityisen Euroliigan mestaruuden vuosina 2007 ja 2009.Basketball- Reference.comEuroliiga Kreikan miesten maajoukkueessa Chatzivréttas pelasi 116 ottelua. Hän voitti maajoukkueessa MM-hopeaa Japanissa 2006 ja Euroopan mestaruuden Serbia ja Montenegrossa 2005. Chatzivréttas kuului Kreikan kokoonpanoon myös Ateenan kesäolympialaisissa 2004 (Kreikka viides) ja vuosien 2001 (yhdeksäs), 2003 (viides) ja 2007 (neljäs) EM-kilpailuissa. == Lähteet == * Nikos Chatzivrettas International Stats Basketball-Reference.com * Profiili Euroliiga === Viitteet === == Aiheesta muualla == Luokka:Kreikkalaiset koripalloilijat Luokka:Vuonna 1977 syntyneet Luokka:Elävät henkilöt
Frank Mangs Center

Frank Mangs Center on Närpiön Ståbackan kylässä sijaitseva nähtävyys ja kurssikeskus. Keskus on perustettu tunnetun saarnamiehen ja kirjailijan, Frank Mangsin kotitilalle. Alueella sijaitsee Mangsintalo, joka on vanha talonpoikaistalo. Frank Mangs Center on perustettu vuonna 2002 ja sen tavoitteena on ylläpitää Frank Mangsin evankeliointi- ja herätysperintöä. Keskuksen ylläpidosta vastaa yhdistys, joka järjestää myös kristillisiä tapahtumia. Yhdistys tekee myös aktiivista televisio- ja radiotyötä. == Historia == Suunnitelmat Frank Mangsin kotitilan kehittämiseksi virisivät Mangsin kuoltua vuonna 1995. Tilan kehittämiseksi perustettiin osakeyhtiö Ab Mangsgården Oy sekä keskusta ylläpitävä yhdistys. Keskuksen toiminta alkoi kesällä 2002 näytelmällä Frank Mangsin elämästä. Kesällä 2003 vietettiin keskuksen virallisia avajaisia. Keskus on hankkinut myös tekijänoikeudet Mangsin kirjalliseen tuotantoon. == Kuvat == File:Frank Mangs Center 4.jpg File:Frank Mangs Center 1.jpg File:Frank Mangs Center 2.jpg == Lähteet == == Aiheesta muualla == * Frank Mangs Centerin verkkosivusto Luokka:Närpiön rakennukset ja rakennelmat Luokka:Vapaakristillisyys Suomessa Luokka:Suomen museot
Varpanen

Varpanen voi tarkoittaa seuraavia: == Kyliä == * Varpanen, kylä Lieksassa * Varpanen, kulmakunta Mäntyharjussa == Järviä == * Varpanen, järvi Kangasniemen Pölläkässä * Varpanen, järvi Lapinlahden Varpaisjärvellä * Iso-Varpanen, järvi Kangasniemen Nyröpohjalla * Iso-Varpanen, järvi Kangasniemen Sauvamäellä * Iso-Varpanen, järvi Mäntyharjussa lähellä Varpaisten kylää * Pieni-Varpanen, järvi Hankasalmella * Pieni-Varpanen, järvi Kangasniemen Nyröpohjalla * Pieni- Varpanen, järvi Mäntyharjussa lähellä Varpaisten kylää * Pieni-Varpanen, järvi Kouvolan ja Mäntyharjun rajalla * Suuri-Varpanen, järvi Kouvolan ja Mäntyharjun rajalla.
Pikijärvi

Pikijärvi voi tarkoittaa seuraavia: * Pikijärvi, suurempi kahdesta samannimisestä järvestä lähellä Heinolan keskustaa * Pikijärvi, pienempi kahdesta samannimisestä järvestä lähellä Heinolan keskustaa * Pikijärvi, järvi Heinolassa lähellä Uimilaa * Pikijärvi, järvi Mäntyharjussa * Iso Pikijärvi, järvi Iitissä * Vähä Pikijärvi, järvi Iitissä.
Kaisa Paasto

Kaisa Paasto (s. 1979) on suomalainen lastenkirjailija. Hän kirjoittaa Anni kaverinkesyttäjä -sarjaa. Sarjan ensimmäinen osa oli Lasten LukuVarkaus -palkintoehdokas. Kirjojen käännösoikeudet on myyty Saksaan ja Albaniaan. Paasto on koulutukseltaan filosofian maisteri yleisestä kirjallisuustieteestä ja työskentelee kääntäjä-copyeriterina. Hän on tehnyt myös kustannustoimittajan töitä. ==Teokset== * * * ==Lähteet== Luokka:Suomalaiset lasten- ja nuortenkirjailijat Luokka:Vuonna 1979 syntyneet Luokka:Elävät henkilöt
Rajalampi

Rajalampi voi tarkoittaa seuraavia: * Rajalampi, lampi Hartolan ja Pertunmaan rajalla * Rajalampi, lampi Heinolassa * Rajalampi, lampi Hirvensalmella * Rajalampi, lampi Kihniössä * Rajalampi, lampi Konnevedellä * Rajalampi, lampi Kouvolassa Repoveden kansallispuistossa * Rajalampi, lampi Mikkelin Sydänmaanpohjassa * Rajalampi, lampi Mäntyharjussa Repoveden kansallispuistossa * Rajalampi, lampi Pertunmaan Kuhajärvellä * Rajalampi, lampi Petäjäveden kirkonkylässä * Rajalampi, lampi Soinissa * Rajalampi, lampi Uuraisten Pirttiperällä * Rajalampi, lampi Vesannolla * Rajalampi, lampi Ähtäsin Ruokosessa * Rajalampi, lampi Ähtärin Sappiossa * Iso Rajalampi, lampi Kivijärvellä * Iso Rajalampi, lampi Mäntyharjussa * Pieni Rajalampi, lampi Kivijärvellä * Pieni Rajalampi, lampi Mäntyharjussa.